ইউনিসক
ইউনিসক (চীনা: 紫光展锐), পূর্বের স্প্রিডট্রাম কমিউনিকেশন্স, ইনক. (চীনা: 展讯通信有限公司; ফিনিন: Zhǎnxùn Tōngxìn Yǒuxiàn Gōngsī), একটি চীনা ফ্যাবলেস উৎপাদন কোম্পানি যার সদরদপ্তর সাংহাইতে অবস্থিত। এটি মোবাইল ফোনের জন্য চিপসেট তৈরি করে। ইউনিসকের সাংহাই, বেইজিং, থিয়েনচিন, সুচৌ, হাংচৌ, ছেংতু, শিয়ামেন, মার্কিন যুক্তরাষ্ট্র, ফিনল্যান্ড ও ভারতে গবেষণা কেন্দ্র রয়েছে, শেনচেনে কারিগরি সহায়তা কেন্দ্র এবং দক্ষিণ কোরিয়া, তাইওয়ান এবং মেক্সিকোতে আন্তর্জাতিক ফিল্ড সাপোর্ট অফিস রয়েছে। এর পণ্যগুলি জিএসএম, জিপিআরএস, ইডিজিই, টিডি-এসসিডিএমএ, ডাব্লিউ-সিডিএমএ, এইচএসপিএ+ এবং টিডি-এলটিই সহ ওয়্যারলেস যোগাযোগ মানগুলির একটি বিস্তৃত পরিসরকে সমর্থন করে। কোম্পানিটি মূলত জিএসএম হ্যান্ডসেটগুলির জন্য চিপ তৈরি করে, কিন্তু এর বেশিরভাগ রিসোর্স এখন চাইনিজ টিডি-এসসিডিএমএ থ্রিজি স্ট্যান্ডার্ডের উপর দৃষ্টি নিবদ্ধ করে। জিএসএম এবং সম্মিলিত জিএসএম/টিডি-এসসিডিএমএ বেসব্যান্ড চিপসেট ছাড়াও স্প্রেডট্রাম দুটি চীনা মোবাইল টিভি স্ট্যান্ডার্ডের জন্য চিপ সরবরাহ করে: টিডি-এমবিএমএস এবং সিএমএমবি।